Uniuersis presentes litteras inspecturis, ego Richardus dictus Chaune de Dyuione bolencherius... quod ego... accepi et retinui a religiosis uiris priore et conuentui ecclesie Beati Stephani Dyuionensis pro me et heredibus meis ad censam perpetuam unum stallum ubi uenditur panis quod defuncta Dona Lenete quondam uxor mea in puram et perpetuam elemosinam predictis religiosis dedit et legauit de mea propria uoluntate, quod stallum situm in foro ueteri Dyuione iuxta stallum Piseti Chaune ex una parte et iuxta stallum Odeti de Rueleta ex altera pro quinque solidis Turonnensium censualibus quos ego et heredes mei uel dictum stallum tenentes, reddent et soluent et reddere et soluere tenentur predictis religiosis et eorum successoribus annuatim imperpetuum decetero in octabis Bordarum ac dictum stallum in bono statu tenere teneretur. Ego et heredes mei et dictum stallum tenentes et pro predictis conuencionibus melius adimplendis obligo in manu dictorum religiosorum me et heredes meos et omnia bona mea mobilia et immobilia presencia et futura quocumque quoque sint et ubicumque poterint inueniri, et ipsi religiosi me de dicto stallo pro me et heredibus meis corporaliter inuestierunt et garantire mihi et heredibus meis perpetuo contra omnes bona fide promiserunt, predictis quinque solidis Turonnensium dictis religiosis et successoribus suis modo predicto semper saluis. In eorum omnium testimonium litteris istis sigilla uirorum uenerabilium domini Artaudi decani capelle domini ducis Burgundie, domini Hugonis decani christianitatis Dyuionensis supplicaui et obtinui apponi. Et nos decani predicti ad requisitionem dicti Richardi, sigilla nostra presentibus litteris duximus apponenda. Datum anno Domini millesimo ducentesimo octogesimo, mense nouembris.